Nagu lubatud sai, olengi kokkulepitud ajal tagasi ja hakkan uue hooga grindima NL20-s. Kolme nädalase puhkusega lugesin läbi Harringtoni Cashi nii eest taha kui tagant ette poole. Nüüd on aeg omandatud teadmised praktikasse rakendada.    Enne  kui päris pokkerilainele jõuan, teeks väikse kokkuvõtte reisist. Sihtkoht oli Tai Kuningriik, mida külastasin juba teist korda. Piletid said ostetud internetist, kasutades sellist toredat kohta nagu Expedia.com.    Lendasin marsruudiga Tallinn - Amsterdam - Bangkok, kokku mingi 16 tundi lennukis istumist. Mingeid hotelle ette ei broneerinud, sest kohapeal on öömajasid alati saadaval igale maitsele ja rahakoti paksusele. Ainult küsi ja tingi õige hind paika.    Esimene öö sai veedetud Bangkokis, siis edasi lennatud Phuketi saarele. Peale hotelli sebimist, sai renditud neljaks päevaks roller, millega enamuse ajast seal ringi sai sõidetud.    Edasi viis teekond Phi-Phi saarele ja paar päeva sai seal loodust ning randasid nauditud. Edasi Krabisse ja Ao Nangi randa, kus sai jällegi liikumiseks roller renditud ja ümbruskonna vaatamisväärsused ning külakesed läbi põristatud.    Puhkuse viimased päevad lebotasime Koh Lanta saarel ja seal  võtsime aja päris maha ning rannast eriti kaugemale ei jõudnudki.    Kokkuvõttes väga kosutav reis ja kindlasti külastan seda riiki veel tulevikuski, aga järgmise reisi sihiks valin ilmselt India või hoopiski Austraalia. Eks seda näha ole kui enam siin ei kannata istuda.    Kui tagasi pokkeri juurde jõuda, siis üritan täna esimesed sessid õhtupoolikul teha. Eks näis, mis välja tuleb. Alati kui suurem paus sisse tuleb, on alustades päris ebakindel enesetunne, aga loodetavasti läheb see kiirelt  üle ja saan rütmi uuesti käe sisse.